**ОБАВЕШТЕЊЕ**

**ЗА РОДИТЕЉА/ДРУГОГ ЗАКОНСКОГ ЗАСТУПНИКА ДЕТЕТА**

**О уписУ деце у први разред основне школе**

**у ШКОЛСКУ 2020/2021. годину**

**На основу Дописа Министарства просвете, науке и технолошког развоја Републике Србије број: 610-00-00297/2020-07 од 30.03.2020. године обавештавамо**

**родитеље/друге законске заступнике деце о следећем:**

* Због актуелне ситуације и ванредног стања, родитељу/односно другом законском заступнику деце која су стасала за упис у први разред основне школе за школску 2020/2021. годину, од 01. априла 2020. године биће омогућено да електронским путем искажу интересовање за упис детета у школу преко
* **ПорталаеУправа**(<https://ezakazivanje.euprava.gov.rs/?fbclid=IwAR1IVl8gZXk7oZinYEcfcZttcVJ900d0PkHDbhHqjubMg_V83ibE6d9LoRo#pretraga>) након којег ће се вршити упис такође преко истог **Портала**.

Министарство просвете, науке и технолошког развоја Републике Србије је дана 01.04.2020. године на **Порталу еУправа** објавило **Упутство за коришћење услуге „Исказивање интересовања за упис у основну школу”**(<https://euprava.gov.rs/usluge/5569>) које је потребно прочитати пре попуњавања електронског захтева, јер је претходно потребно испунити неке предуслове.Услуга вам је на располагању од 01. априла до 30. априла 2020. године.

* На тај начин родитељи/други законски заступници будућих првака остварују комуникацију са школом у коју ће касније бити уписано њихово дете (школа евидентира заинтересованост родитеља/других законских заступника за упис детета у нашу школу).

Напомена: **Уколико родитељ/други законски заступник не искаже на овај начин заинтересованост, не доводи се у питање упис детета у први разред основне школе, дете ће бити уписано према територијалној припадности.**

* Сви родитељи/други законски заступници који ће користити ову електронску услугу, биће обавештени о датуму уписа у основну школу чим исти буде био дефинисан.
* Након дефинисања датума уписа од стране Министарства просвете, науке и технолошког развоја, родитељима/законским заступницима који су преко ове услуге исказали интересовање, електронском поштом биће послата нотификација (обавештење) о датуму уписа у основну школу.
* По дефинисању датума уписа у основну школу, на Порталу еУправа биће доступна услуга **Заказивање термина за упис и тестирање**, која ће омогућити родитељима/законским заступницима детета да једним доласком у школу заврше све активности везане за упис детета у школу, а након уписа, истог дана, психолог школе вршиће испитивање детета.
* Преко апликације еУписа извршиће се повлачење података о ученику из матичне књиге рођених, из евиденције пребивалишта и из здравственог информационог система о обављеном лекарском прегледу.
* Уколико нисте у могућности да на овај начин извршите пријаву заинтересованости за упис детета у нашу школу, молимо вас да следеће податке:
* ЈМБГ родитеља/другог законског заступника;
* Име и презиме родитеља/другог законског заступника;
* Адресу електронске поште родитеља/другог законског заступника (е-маил);
* Контакт телефон родитеља/другог законског заступника;
* ЈМБГ детета;
* Име и презиме детета;
* Пол детета;

пошаљете на е-маил: sekretar.22avgust[@gmail.com](mailto:osnakovo@gmail.com) како би школа покушала да у ваше име изврши пријаву.

**Такође вас обавештавамо о следећем:**

* Према Закону о основном образовању и васпитању у први разред се уписује свако дете које до почетка школске године има најмање шест и по, а највише седам и по година.
* То значи да се школске 2020/2021. године уписују сва деца рођена од 01. марта 2013. године до 28.02.2014. године. Родитељи, односно други законски заступници ове деце имају законску обавезу да упишу своје дете у први разред.
* Постоји могућност да се у први разред основне школе упише и дете које је при поласку у школу (01. септембра) старо од шест до шест и по година. То се у школској 2020/2021. години односи на децу рођену од 01. марта до 31. августа 2014. године. Превремени упис је специфичан, јер дете мора да прође кроз проверу спремности за полазак у школу.

**За даље информације о УПИСУ У ПРВИ РАЗРЕД  пратите званичну интернет страницу школе, или пошаљите упит на е-меил:** sekretar.22avgust[@gmail.com](mailto:osnakovo@gmail.com)**.**